15–16 sentabr kunlari Samarqand shahrida Shanhay hamkorlik tashkilotining navbatdagi sammiti tashkillashtiriladi. Samarqand shahri o‘ta muhim xalqaro anjuman oldidan o‘zgacha chiroy ochgan. Qayd etish joizki, Sammitda tashkilotga a’zo 8 davlat rahbarlaridan tashqari, yana 7 ta davlat yetakchilari, xalqaro tashkilotlar vakillari ishtirok etishadi. Ko‘hna shaharda hech qachon bir vaqtning o‘zida bu qadar ko‘p davlat rahbarlari jam bo‘lishmagan. Samarqand shahri ko‘chalari a’zo va taklif etilgan davlatlar bayroqlari, ShHT logotiplari bilan bezatilgan. Ayniqsa, sammitning asosiy tadbirlar o‘tadigan «Ipak yo‘li Samarqand» turistik markazida mehmonxonalar va istirohat maskanlari mehmonlarni kutib olishga shay holatga keltirilgan. Kun.uz fotomuxbirlari ShHT sammitiga tayyor Samarqand shahridan fotojamlanma taqdim etishdi.